Is-Safari Rally tal-Kenja ġie pospost sas-sena d-dieħla minħabba l-pandemija tal-COVID-19. Is-Safari Rally tal-Kenja kien se jirritorna din is-sena wara kważi 20 sena iżda l-World Rally Championship qalet li se tkun qed tipposponi l-avveniment minn din is-sena minħabba s-sgurtà tas-saħħa ta’ dawk li kienu se jkunu nvoluti. Id-deċiżjoni ttieħdet wara diskussjoni bejn il-Gvern Kenjan, id-WRC promoter u l-Assoċjazzjoni Internazzjonali tal-Awtomobiliżmu. L-aħħar darba li sar is-Safari rally tal-Kenja kien fl-2002. Id-dati meta se jsir dan l-avveniment is-sena d-dieħla għad iridu jitħabbru.